
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 592 


4 Μαΐου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ανάθεση της Ταμιακής Διαχείρισης του Κρατικού Παι¬ 


δικού Σταθμού Ζαγοράς. 1 

Ανάθεση αρμοδιοτήτων του Υπουργού Μεταφορών 
και Επικοινωνιών στον Υφυπουργό Μεταφορών και 

Επικοινωνιών. 2 

Διορισμός των μελών της Διοικητικής Επιτροπής 

Στρατιωτικών Επιτάξεων Νομού Αττικής. 3 

Σύσταση νομικού προσώπου στο Δήμο Ελίμειας Ν. Κο¬ 
ζάνης με την επωνυμία ΠΝΕΥΜΑΤΙΚΟ ΚΕΝΤΡΟ 

ΑΝΩ-ΚΩΜΗΣ. 4 

Σύσταση Αναπτυξιακής Δημοτικής Επιχείρησης Πτο- 

λεμάίδας (ΑΝ.Δ.Ε.Π.) στο Ν. Κοζάνης. 5 

Τροποποίηση της ΕΣ 3436/11.4.1997, απόφασης περί 
Σύστασης ίδιου Νομικού Προσώπου, με την επωνυ¬ 
μία Κέντρο Ανοικτής Προστασίας Ηλικιωμένων Αγί¬ 
ου Δημητρίου στο Ν. Πιερίας. 6 

Σύσταση Νομικού Προσώπου, στο Δήμο Πύδνας με 
την επωνυμία «Κέντρο Ανοικτής Προστασίας Ηλι¬ 
κιωμένων (ΚΑΠΗ) Δήμου Πύδνας». 7 

Τροποποίηση της συστατικής πράξης του Ν.Π. του Δή¬ 
μου Σπάρτης με την επωνυμία «Οργανισμός Νεο¬ 
λαίας & Άθλησης». 8 

Μεταβίβαση κατά κυριότητα στο Δήμο Αμφίπολης Ν. 

Σερρών Κοινοχρήστου εκτάσεως. 9 

Καθιέρωση ειδικής εισφοράς για την Περιφέρεια του 
Δικηγορικού Συλλόγου Ιωαννίνων. 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 2/13478/0022/21.2.2000 

κοινή υπουργική απόφαση. 11 

Διόρθωση σφάλματος στην 2/25624/0022/5.4.2000 
κοινή Υπουργική απόφαση. 12 


ΑΠΟΦΑΣΕΙ Σ 

Αριθ. 2/31862/Α0024 (1) 

Ανάθεση της Ταμιακής Διαχείρισης του Κρατικού 
Παιδικού Σταθμού Ζαγοράς. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20-1-1932 Π. Δ/τος «Διαχείρι¬ 


ση Νομικών Προσώπων από την Τράπεζα της Ελλάδος». 

2. Το από 7-10-1958 Β.Δ/γμα (ΦΕΚ 175/Α/24-10-1958) 
Τροποποίηση του από 20-1-1932 Π.Δ/τος». 

3. Το Π.Δ/γμα 496/74 «Περί λογιστικού ΝΠΔΔ». 

4. Το αριθμ. 189/15-3-2000 έγγραφο του Κ. Π. Σ. Ζαγο¬ 
ράς με το οποίο ζητείται το άνοιγμα λογαριασμού Ταμει¬ 
ακής διαχείρισης του ανωτέρω ΝΠΔΔ στο Υποκ/μα της 
Τράπεζα της Ελλάδος στο Βόλο. 

5. Την απόφαση του Υπουργού Οικονομικών αριθμ. 
2000019/13/0004/2-1-1997 Μεταβίβαση της εξουσίας να 
υπογράφουν με εντολή Υπουργού στο Γεν. Γραμματέα, 
Γ εν. Δ/ντές Προϊσταμένους Δ/νσεων κλπ. 

6. Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Νομικού 
Προσώπου, αλλά επιλύονται θέματα διαδικαστικά, απο¬ 
φασίζουμε: 

Η Ταμειακή διαχείριση του Κρατικού Παιδικού Σταθμού 
Ζαγοράς να ασκείται από την Τράπεζα της Ελλάδος, σύμ¬ 
φωνα με τις διατάξεις του από 20-1-1932 Π.Δ/τος «Διαχεί¬ 
ριση Νομικών Προσώπων από την Τράπεζα της Ελλάδος» 
όπως αυτό τροποποιήθηκε με το από 7-10-1958 Β.Δ/γμα. 

Το ανωτέρω Ν.Π.Δ.Δ. θα εξυπηρετείται από την Τράπε¬ 
ζα της Ελλάδος -Υποκατάστημα Βόλου 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Απριλίου 2000 

Με εντολή Υπουργού 
Ο Διευθυντής 

ΓΕΩΡΓΙΟΣ I. ΠΑΠΑΔΟΠΟΥΛΟΣ 

-♦- 

Αριθ. 15851/7601 (2) 

Ανάθεση αρμοδιοτήτων του Υπουργού Μεταφορών και 
Επικοινωνιών στον Υφυπουργό Μεταφορών και Επι¬ 
κοινωνιών. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τα άρθρα 81 παρ. 1 και 83 παρ. 2του Συντάγματος. 

2. Τα άρθρα 16 παρ. 1 και 5 και 22 παρ.3 του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
Α' 37) όπως ισχύει. 

3. Το Π.Δ.293/1999 «Οργανισμός του Υπουργείου Με¬ 
ταφορών και Επικοινωνιών» (ΦΕΚ263/Α). 

4. Την απόφαση του Πρωθυπουργού 710/1992 «Σύστα¬ 
ση δέκα τριών θέσεων Υφυπουργών»(ΦΕΚ Β712). 

5. Το άρθρο δεύτερο του Ν.2246/1994 «Οργάνωση και 
λειτουργία του τομέα Τηλεπικοινωνιών» (ΦΕΚ Α' 72), 
όπως ισχύει. 

6. Το Π.Δ. 143/2000 «Διορισμός Υπουργών, Αναπληρω¬ 
τή Υπουργού και Υφυπουργών (ΦΕΚ Α' 122). 

7. Το άρθρο 29 Ατού Ν. 1558/1985 (ΦΕΚΑ' 137),όπως 
προστέθηκε με το άρθρο 27του Ν.2081/1992 (ΦΕΚΑ' 54) 
και αντικαταστάθηκε με το άρθρο 1 παρ. 2 α του 
Ν.2469/1997(ΦΕΚΑ’ 38). 

Το γεγονός ότι από την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

Ο Υπουργός Μεταφορών και Επικοινωνιών προσδιορί¬ 
ζει τη πολιτική του Υπουργείου στο πλαίσιο των αποφά¬ 
σεων του Υπουργικού Συμβουλίου και των λοιπών συλλο¬ 
γικών Κυβερνητικών οργάνων, συντονίζει, κατευθύνει και 
εποπτεύει την εφαρμογή της πολιτικής αυτής. 

Άρθρο 2 

Στον Υφυπουργό Μεταφορών και Επικοινωνιών Αλέξαν¬ 
δρο Βούλγαρη αναθέτουμε: 

α. την άσκηση των αρμοδιοτήτων της Γενικής Γραμμα- 
τείας Επικοινωνιών. 

β. την εποπτεία της Εθνικής Επιτροπής Τηλεπικοινω¬ 
νιών και Ταχυδρομείων (Ε.Ε.Τ.Τ). 

γ. την εποπτεία των Ελληνικών Ταχυδρομείων ( ΕΛΤΑ), 
του Οργανισμού Τηλεπικοινωνιών της Ελλάδος ΑΕ (Ο.Τ. 
Ε) συμπεριλαμβανομένων και των θυγατρικών τους εται¬ 
ρειών. 

δ. την άσκηση των αρμοδιοτήτων της Δ/νσης Διοικητι¬ 
κών Υπηρεσιών-Τμήμα Νομοθετικού Συντονισμού και του 
Τμήματος Κοινοβουλευτικού Ελέγχου, που ανάγονται 
στα θέματα των περιπτώσεων α, β, και γ, του παρόντος 
άρθρου. 

Άρθρο 3 

Στον Υφυπου ργό αναθέτουμε επίσης, για τα θέματα του 
άρθρου 2: 

α. την πρόταση για την έκδοση κανονιστικών και ατομι¬ 
κών διαταγμάτων και την έκδοση κανονιστικών και ατομι¬ 
κών αποφάσεων. 

β. την συνυπογραφή κανονιστικών ή ατομικών διαταγ¬ 
μάτων και αποφάσεων με άλλους Υπουργούς, Αναπλη¬ 
ρωτές Υπουργούς και Υφυπουργούς. 

γ. τις σχετικές με τον Κοινοβουλευτικό έλεγχο αρμοδιό¬ 
τητες. 

Άρθρο 4 

1. Από τις αναφερόμενες στα προηγούμενα άρθρα αρ¬ 
μοδιότητες του Υφυπουργού ασκούνται παράλληλα και 
από τον Υπουργό Μεταφορών και Επικοινωνιών οι αρμο¬ 
διότητες Κοινοβουλευτικού Ελέγχου, πρότασης για την 
έκδοση κανονιστικών διαταγμάτων και συνυπογραφής 
τους με άλλους Υπουργούς , Αναπληρωτές Υπουργούς 
και Υφυπουργούς καθώς και οι αρμοδιότητες που αφο¬ 
ρούν τις διεθνείς, ευρωπαϊκές και διακρατικές ταχυδρο¬ 
μικές και τηλεπικοινωνιακές σχέσεις. 


2. Από τις αρμοδιότητες του Υφυπουργού εξαιρούνται 
η νομοθετική πρωτοβουλία καθώς και αυτές που αφο¬ 
ρούν τη συγκρότηση ή το διορισμό των οργάνων της διοί¬ 
κησης των κατά το άρθρο 2 περ. β και γ εποπτευομένων 
υπηρεσιών και οργανισμών. 

3. Γιατην άρση αμφισβητήσεων, σχετικών με την αρμο¬ 
διότητα οποιουδήποτε οργάνου του Υπουργείου Μετα¬ 
φορών και Επικοινωνιών αρμόδιος είναι ο Υπουργός . 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Απριλίου 2000 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡΗΣΤΟΣ ΒΕΡΕΛΗΣ 
-Φ- 

Αριθ. 2692 (3) 

Διορισμός των μελών της Διοικητικής Επιτροπής 
Στρατιωτικών Επιτάξεων Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

I .-Τις διατάξεις των άρθρων 32 και 33 του Ν. 4442/1929 
«Περί Στρατιωτικών & Ναυτικών Εισφορών και Ναυλώσε- 
ων» όπως τροποποιήθηκαν μεταγενέστερα. 

2. -Τις όμοιες του άρθρου μόνου του Π.Δ/τος 115/1984 
«Διορισμός των μελών των Διοικητικών Δικαστηρίων και 
Στρατιωτικών Επιτάξεων». 

3. -Τις όμοιες του άρθρου 9 παρ. 1 του Ν. 1649/1986 περί 
λειτουργίας και μετονομασίας των Διοικητικών Δικαστη¬ 
ρίων Στρατιωτικών Επιτάξεων σε Διοικητικές Επιτροπές 
Στρατιωτικών Επιτάξεων. 

4. -Την 51846/22.8.1988 κοινή απόφαση των Υπουργών 
Προεδρίας της Κυβέρνησης, Εσωτερικών και Εθνικής 
Άμυνας με την οποία ορίζεται όπως οι αρμοδιότητες που 
ασκούσε ο Νομάρχης Αττικής, σε ότι αφορά τη συγκρό¬ 
τηση και λειτουργία της Διοικητικής Επιτροπής Στρατιω¬ 
τικών Επιτάξεων της πρώην Νομαρχίας Αττικής ασκού¬ 
νται από τον άλλοτε Νομάρχη Δυτικής Αττικής (νυν Περι¬ 
φερειάρχη). 

5. -Την αριθ.ΔΟΑ/Φ6/3/5276/28.2.97 απόφαση του 
ΥΠΕΣΔΔΑ. 

6. -Την αριθ. ΔΟΑ/Φ6/12/19190/20.8.97 απόφαση του 
ΥΠΕΣΔΔΑ. 

7. -Τις διατάξεις του Ν.2218/94 περί «ίδρυσης Νομαρ¬ 
χιακής Αυτοδιοίκησης, τροποποίησης διατάξεων για την 
πρωτοβάθμια αυτοδιοίκηση και την Περιφέρεια και άλλες 
διατάξεις» και ιδιαιτέρως τις διατάξεις του άρθρου 3. 

8. -Τι ς διατάξεις του Ν .2240/94 περί «Συμπλήρωσης δια¬ 
τάξεων για τη Νομαρχιακή Αυτ/ση και άλλες διατάξεις» 
και ιδιαιτέρως τις διατάξεις του άρθρου 4, καθώς και τις 
διατάξεις του Ν.2503/97. 

9. -Το αριθ.Φ.851.1/31/47553 Σ.538/16-10.1999 έγγρα¬ 
φο της Δ/νσης Οικονομικού της Στρατιωτικής Διοίκησης 
Αθηνών, περί ορισμού μελών, στην εν λόγω Επιτροπή. 

10. -Το αριθ.2282/8-3-2000 έγγραφο του Πρωτοδικείου 
Αθηνών, περί ορισμού μελών στην εν λόγω Επιτροπή. 

II .-Το αριθ.9119/17.2-2000 έγγραφο της Εισαγγελίας 
Πρωτοδικών Αθηνών περί ορισμού Εισαγγελέως, που να 

έχει καθήκοντα Επιτρόπου Επικράτειας στην εν λόγω Επι¬ 
τροπή, αποφασίζουμε: 

1 .-Διορίζουμετους κάτωθι ωςτακτικά και αναπληρωμα¬ 
τικά μέλη της Διοικητικής Επιτροπής Στρατιωτικών Επι- 
τάςεωντου Νομού Αττικής, για το έτος 2000: 

α)Τακτικά μέλη: 

1. Σεραφείμ Ντότσικα, Πρωτόδικη Αθηνών 

2. Φωτεινή Αθανασίου, Πρωτόδικη, Αθηνών 

Θ.Ιωάνν.Καραβασίλη, Ανχη (ο) του ΚΤΣΑ 

4. Δημήτριο Χαλκίδη, Τχη (ο) της 651 ΑΒΥΠ 

5. Γρηγόριο Ξηρογιάννη, Πρ/νο Κτηματικής Υπηρεσίας 
Δ. Αττικής, κλάδου ΠΕ Α. 

Β)Αναπληρωματικά μέλη: 

1. Μαλαματένια Κουράκου, Πρωτόδικη Αθηνών 

2. Μαρία Σωμαράκη, Πρωτόδικη Αθηνών 

3. Ηλία Γιακουμή, Τχη (Ο) του ΕΚΕΜΣ 

4. Ηλία Προφυλλίδη, Αγά (ο) του ΚΤΣ/ΣΔΑ 

δ.Εύαγγ. Κόκκα, κλάδου ΠΕ Τεχν., με βαθμό Α αναπλη¬ 
ρωτή Πρ/νου Κτημ. Υπηρ. Δ. Αττικής. 

2.-Καθήκοντα Προέδρου της Επιτροπής ασκεί ο αρχαι¬ 
ότερος των Πρωτοδικών. 

3- Καθήκοντα Επιτρόπου Επικράτειας ασκεί ο Εισαγγε¬ 
λέας Πρωτοδικών Αθηνών Δημήτριος Ζαχαρόπουλος. 

4— Γραμματέα της Επιτροπής ορίζουμε την υπάλληλο της 
υπηρεσίας μας Ελένη Ευθυμίου αναπληρούμενη από την 
Χριστίνα Μεϊντάνη επίσης υπάλληλο της υπηρεσίας μας. 

5. -Η θητεία των τακτικών και αναπληρωματικών μελών 
ορίζεται σε ένα έτος (από 1.1.2000 έως 31.12.2000). 

6. -Η Επιτροπή θα συνεδριάζει στηνΔ/νση Τοπ. Αυτ/σης 
&Δ/σηςΔυτ.Αττικής (Ιερά Οδός 197-Αιγάλεω). 

7. Η παρούσα να δημοσιευθεί στην Εφημερίδα της Κυ- 
βερνήσεως. 

Αιγάλεω, 19 Απριλίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 

ΝΙΚΟΛΑΟΣ ΣΩΤΗΡΟΠΟΥΛΟΣ 

-♦- 

Αριθ. 2935 (4) 

Σύσταση νομικού προσώπου στο Δήμο Ελίμειας Ν. Κοζά¬ 
νης με την επωνυμία ΠΝΕΥΜΑΤΙΚΟ ΚΕΝΤΡΟ ΑΝΩ - 
ΚΩΜΗΣ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤ. ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

3. Την 8/2000 απόφαση του Δημοτικού συμβουλίου Ελί- 
μειας περί συστάσεως ιδίου νομικού προσώπου με την 
επωνυμία ΠΝΕΥΜΑΤΙΚΟ ΚΕΝΤΡΟ ΑΝΩ - ΚΩΜΗΣ, αποφα¬ 
σίζουμε: 

1. Διαπιστώνουμε ότι με την 8/2000 απόφαση του Δη¬ 
μοτικού Συμβουλίου συστήνεται ίδιο νομικό πρόσωπο με 
την επωνυμία «ΠΝΕΥΜΑΤΙΚΟ ΚΕΝΤΡΟ ΑΝΩ - ΚΩΜΗΣ» με 
έδρα τον Οικισμό Άνω - Κώμης 

2. Σκοπός του νομικού προσώπου είναι: 

α) Η οργάνωση και λειτουργία αυτού του ίδιου του κέ¬ 
ντρου. 

β) Η στέγαση των Πνευματικών - Πολιτιστικών εκδηλώ¬ 
σεων του Δημ. Διαμερίσματος Άνω - Κώμης. 


3. Πόροι του Νομικού Προσώπου είναι: 

α) Η ετήσια επιχορήγηση του Δήμου, 1.000.000 δραχ¬ 
μών 

β) Οι εισφορές, δωρεές κ.λπ. 

γ) Οι πρόσοδοι από δική του περιουσία και 

δ) Διάφορες κρατικές επιχορηγήσεις ή άλλη νομική 
πρόσοδο. 

4. Περιουσία. 

Η περιουσία που αφιερώνεται σ’ αυτό από τον Δήμο εί¬ 
ναι το αποπερατωμένο και επιπλωμένο κτίριο του Πνευ¬ 
ματικού Κέντρου που βρίσκεται στο Δημοτικό Διαμέρισμα 
Άνω - Κώμης. 

5. Το νομικό πρόσωπο εκπροσωπείται στα δικαστήρια 
και κάθε Δημόσια Αρχή από τον πρόεδρο του Διοικητικού 
Συμβουλίου και όταν αυτός κωλύεται από τον Αντιπρόε¬ 
δρο. 

Από την εν λόγω σύσταση προκαλείται δαπάνη σε βά¬ 
ρος του προϋπολογισμού του Δήμου Ελίμειας 1.000.000 
δρχ. ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 17 Απριλίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΧΑΡ. ΧΑΤΖΗΣΑΒΒΑΣ 

-♦- 

Αριθ. 3598 (5) 

Σύσταση Αναπτυξιακής Δημοτικής Επιχείρησης 
Πτολεμάίδας (ΑΝ.Δ.Ε.Π.) στο Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2.503/97 

2. Τις διατάξεις των άρθρων 277-284 του Π.Δ. 410/95. 

3. Την 361/99 Απόφαση του Δημοτικού Συμβουλίου 
Πτολεμάίδας. 

4. Την από τον Μάϊο του 1999 οικονομοτεχνική μελέτη. 

5. Την από 19.10.99 αξιολόγηση της μελέτης που έγινε 
από τη Δ/νση Σχεδιασμού και Ανάπτυξης της Περιφέρει¬ 
ας Δυτικής Μακεδονίας, αποφασίζουμε: 

1. Διαπιστώνουμε, ότι με την 1/2000 απόφαση του Δη¬ 
μοτικού Συμβουλίου Πτολεμάίδας συστήνεται δημοτική 
Επιχείρηση στη Δήμο Πτολεμάίδας με την επωνυμία 
«Αναπτυξιακή Δημοτική Επιχείρηση Πτολεμάίδας 
(ΑΝ.Δ. Ε. Π.)» ως ίδιο νομικό πρόσωπο ιδιωτικού δικαίου το 
οποίο διέπεται από τις διατάξεις των άρθρων 277 έως 284 
του Π.Δ. 410/95Δ.Κ.Κ. 

2. Σκοπός της επιχείρησης είναιηδραστηριοποίησή της 
στους ακόλουθους τομείς: 

α) Στον τομέα μελετών - κατασκευών 

-Μελέτη, κατασκευή και συντήρηση έργων υποδομής 
στην περιοχή του Δήμου Πτολεμάίδας. 

-Ανάληψη παρόμοιων έργων από άλλους Ο.Τ.Α. 

- Ανάληψη, εκτέλεση και διαχείριση έργων οικιστικής 
ανάπλασης 

-Κατασκευή κάθε είδους τεχνικών έργων που ανατίθε¬ 
νται στην επιχείρηση. 

- Πραγματοποίηση επενδύσεων υποβοηθητικώντης κα¬ 
τασκευαστικής δραστηριότητας. 

Προετοιμασία και υποβολή προτάσεων σε διάφορα 

προγράμματα κοινωνικών και εθνικών πρωτοβουλιών. 

-Πληροφόρηση και υποστήριξη επιχειρηματιών για την 
υπαγωγή τους τόσο σε Εθνικά θέματα όσο και σε κοινοτι¬ 
κά αναπτυξιακά σχέδια. 

Δημιουργία υποστηριακών μηχανισμών για τον εκσυγ¬ 
χρονισμό των παραγωγικών δομών και παραγωγικών 
δραστηριοτήτων των ΜΜΕ της περιοχής. 

β) Στον τομέα Γεωργικών συστημάτων πληροφοριών 
( 0 . 1 . 3 .) 

-Κτηματολόγιο 

-Πολεοδομικές μελέτες και εφαρμογές 
-Αστικός προγραμματισμός και σχεδιασμός: λήψη απο¬ 
φάσεων, χωρικές αναλύσεις, διαχείριση αστικής ανάπτυ¬ 
ξης, σχεδιασμός και διαχείριση χωροθετήσεων δραστη¬ 
ριοτήτων κ.α. 

-Δίκτυα κοινής ωφέλειας: διαχείριση δικτύων ύδρευ¬ 
σης, αποχέτευσης, φωτισμού, τηλ. κ.α. 

-Δίκτυα συγκοινωνιών - μεταφορών 
-Δημοτική φορολογία: βελτίωση και διαχείριση της φο¬ 
ρολογίας, ακίνητης περιουσίας, των Δημοτικών φόρων 
και άλλων φόρων 

-Περιβάλλον: διαχείριση οικοσυστημάτων, εκτίμηση 
επιπτώσεων, διαχείριση ρυπογόνων εγκαταστάσεων, 
διαχείριση απορριμάτων κ.α. 

-Υγεία Πρόνοια - Εκπαίδευση: διαχείριση παροχών υγεί¬ 
ας πρόνοιας και εκπαίδευσης, διαχείριση κτιρίων εκπαί¬ 
δευσης 

-Αγορά εργασίας και επιχειρησιακή έρευνα 
-Αντιμετώπιση καταστροφών και έκτακτων αναγκών 
-Παρακολούθηση Δημοτικών έργων 
-Μηχανογράφηση και μηχανοργάνωση υπηρεσιών 
-Ο τομέας Γεωγραφικών πληροφοριών θα έχει την δυ¬ 
νατότητα εκπόνησης αυτόνομων μελετών και εφαρμογών 
αλλά θα συμβάλλει και στην εκπόνηση μελετών και εφαρ¬ 
μογών άλλων τομέων ή Επιχειρήσεων του Δήμου Πτολε- 
μάίδας ή τρίτων 
3. Διοίκηση της Επιχείρησης 

Η Επιχείρηση θα διοικείται από 7μελές Διοικητικό Συμ¬ 
βούλιο που τα μέλη του θα ορίζονται μαζί με αναπληρω¬ 
τές από το Δημοτικό Συμβούλιο. 

Τέσσερα μέλη θα είναι αιρετοί εκπρόσωποι του Δήμου 
Πτολεμαΐδας έκτων οποίων τρεις από την πλειοψηφία και 
ένας από τη μειοψηφία. Δύο μέλη είναι δημότες του Δή¬ 
μου Πτολεμαΐδας που έχουν πείρα ή γνώσεις σχετικές με 
το αντικείμενο της επιχείρησης και ένα μέλος εκπρόσω¬ 
πος του Τεχνικού Επιμελητηρίου Ελλάδος (Τμήμα Δυτι¬ 
κής Μακεδονίας) 

Διάρκεια και έδρα της Επιχείρησης 
Η διάρκεια της επιχείρησης είναι πενήντα χρόνια και αρ¬ 
χίζει από την δημοσίευση της κατά το νόμο απόφασης 
στην Εφημερίδα της Κυβερνήσεως. 

Η έδρα της επιχείρησης θα βρίσκεται στην Πτολεμάίδα 
στο Δημοτικό κτίριο της 25ης Μαρτίου 8 στο Δήμο Πτο- 
λεμαΐδαςτου Νομού Κοζάνης. 

5. Κεφάλαιο - Πόροι της Επιχείρησης 
Το αρχικό κεφάλαιο της επιχείρησης θα ανέρχεται σε 
50.000.000 δρχ. και θα καταβληθεί από τον Δήμο Πτολε- 
μα'ίδας. 

Πόροι της επιχείρησης είναι τα έσοδα από την λειτουρ¬ 
γία των διαφόρων τομέων - δραστηριοτήτων της επιχεί¬ 
ρησης, οι πρόσοδοι από την περιουσία της, οι δωρεές, 
κληρονομιές, δάνεια και λοιπές επιχορηγήσεις τρίτων, τα 
έσοδα από χορηγίες σπόνσορες, διαφημίσεις κ.λπ. 


6. Η Διάλυση της Επιχείρησης 

Η Επιχείρηση διαλύεται: 

α) Με απόφαση Δημοτικού Συμβουλίου, με την απόλυτη 
πλειοψηφία των μελών του. 

β) Όταν λήξει χωρίς να παραταθεί η διάρκεια της επι¬ 
χείρησης και σε περίπτωση πτώχευσης της επιχείρησης. 

Την διάλυση της επιχείρησης ακολουθεί η εκκαθάριση. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Πτολε¬ 
μαΐδας, το ύψοςτης οποίας ανέρχεται σε 50.000.000 δρχ. 
κατά το πρώτο έτος λειτουργίας της επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 18 Απριλίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΧΑΡ. ΧΑΤΖΗΣΑΒΒΑΣ 

-Φ- 

Αριθ. 2673 (6) 

Τροποποίηση της ΕΣ 3436/11.4.1997, απόφασης περί Σύ¬ 
στασης ίδιου Νομικού Προσώπου, με την επωνυμία 
Κέντρο Ανοικτής Προστασίας Ηλικιωμένων Αγίου Δη- 
μητρίου στο Ν. Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Τις διατάξεις: 

1. α) του άρθρ. 203του Π.Δ/τος410/95Δημοτ. & Κοινο¬ 
τικός Κώδικας β)του Ν. 2503/1997 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπ. Αυτ/ση και άλλες διατάξεις», και γ) του άρθρου 27 
του Ν. 2081/92. 

2. Την αριθ. ΕΣ 3436/10-4-1997, απόφασή μας περί σύ¬ 
στασης ίδιου Νομικού Προσώπου στην Κοινότητα Αγίου 
Δημητρίου, με την επωνυμία «Κέντρο Ανοικτής Προστα¬ 
σίας Ηλικιωμένων Αγίου Δημητρίου». 

3. Την αριθ. 3/2000, νόμιμη απόφαση του Δημοτικού 
Συμβουλίου Πέτρας. 

4. Την αριθ. 1308/13-1-1998 απόφαση του Γενικού 
Γ ραμματέα Περιφ. Κεντρ. Μακεδονίας «Περί μεταβίβα¬ 
σης δικαιώματος υπογραφής», αποφασίζουμε: 

Τροποποιούμε την αριθ. ΕΣ 3436/11-4-1997, απόφασή 
μας περί Σύστασης ίδιου Νομικού Προσώπου, με την επω¬ 
νυμία -Κέντρο Ανοικτής Προστασίας Ηλικιωμένων- Αγίου 
Δημητρίου, ως εξής: 

1. - Συνιστούμε στο δήμο Πέτρας ίδιο Νομικό Πρόσωπο 
με την επωνυμία «Κέντρο Ανοικτής Προστασίας Ηλικιω¬ 
μένων - Δημοτικού Διαμερίσματος Αγίου Δημητρίου». 

2. -: 5. Διοίκηση 

Το νομικό πρόσωπο διοικείται από πενταμελές διοικητι¬ 
κό συμβούλιο,που αποτελείται από: 

α. Τρεις (3) Δημοτικούς ή Τοπικούς Συμβούλους του δη¬ 
μοτικού διαμερίσματος Αγίου Δημητρίου, που ορίζονται 
με απόφαση του Δημοτ. Σ/λίου. 

β. Μία (1) Κοινωνική Λειτουργό, και 

γ. Έναν δημότη του Δημοτικού Διαμερίσματος, οριζό¬ 
μενο από το Δημοτικό Συμβούλιο. 

Το Διοικητικό Συμβούλιο εκλέγει γραμματέα και αντι¬ 
πρόεδρο από τα μέλη του. 

Η θητεία του Δ.Σ ακολουθείτη θητεία της δημοτικής πε¬ 
ριόδου. Νέα μέλη του Δ.Σ ορίζονται, όταν λήξη η θητεία 
των παλιών, ή όταν κατά τη διάρκεια της θητείας εκκενω¬ 
θεί η θέση για οποιοδήποτε λόγο. 

Μέχρι πληρώσεως οποιοσδήποτε κενούμενης θέσης 
μέλους, το Δ.Σ λειτουργεί με την ελλειπή σύνθεσή του, 
που δεν μπορεί να είναι κατώτερη από τον αριθμό που 
απαιτείται για απαρτία. 

3. - Όπου στα άρθρα 2,4, & 5, αναφέρονται οι λέξις: της 
Κοινότητας, στην Κοινότητα, Πρόεδρο Κοινότητας,Πρόε¬ 
δρος, Κοινοτικό Συμβούλιο, Κοινοτικού Συμβουλίου, Κοι¬ 
νοτική περίοδος αντικαθίστανται μετις λέξεις: Δήμος, Δη¬ 
μοτικό Διαμέρισμα Αγίου Δημητρίου, Πρόεδρο Τοπικού 
Συμβουλίου, Δ.Δ Αγίου Δημητρίου, Δημοτικό Σύμβουλο, 
Δημοτικού Συμβουλίου, Δημοτική περίοδο. 

4. -Κατά τα λοιπά ισχύει ως έχει η αριθ. ΕΣ 3436/10-04- 
1997,απόφασή μας. 

5. -Από τις διατάξεις της απόφασης αυτής δεν προκα- 
λείται επί πλέον δαπάνη σε βάρος του προϋπολογισμού 
του Δήμου Πέτρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 24 Μαρτίου 2000 

Με εντολή Γενικού Γραμματέα Περιφέρειας 
Ο Διευθυντής 

ΠΕΤΡΟΣ ΣΤΑΜΑΤΟΠΟΥΛΟΣ 

-♦- 

Αριθ.3475 (7) 

Σύσταση Νομικού Προσώπου, στο Δήμο Πύδνας με την 
επωνυμία «Κέντρο Ανοικτής Προστασίας Ηλικιωμένων 
(ΚΑΠΗ) Δήμου Πύδνας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: / 

1. Τις διατάξεις: α) του άρθρ. 203 του Π.Δ/τος 
410/95(ΔΚΚ), β) του Ν.2503/97 «Διοίκηση, Οργάνωση, 
στελέχωση της Περιφέρειας, ρύθμιση θεμάτων, για την 
Τοπ. Αυτ/ση, και άλλες διατάξεις και γ) του άρθρ. 27 του 
Ν. 2081/92» Προσθήκη άρθρου 29 Αι στο Ν. 1558/85. 

2. Την αριθ. 37/2000, απόφαση του Δημοτικού Συμβου¬ 
λίου Πύδνας περί «Σύστασης ιδίου Νομικού Προσώπου, 
με την επωνυμία: «Κέντρο Ανοικτής Προστασίας Ηλικιω¬ 
μένων - (ΚΑΠΗ) Δήμου Πύδνας». 

3. Την αριθ. 1308/13-1-1998 απόφαση του Γενικού 
Γ ραμματέα Περιφ. Κεντρ. Μακεδονίας «Μεταβίβαση δι¬ 
καιώματος υπογραφής», αποφασίζουμε: 

Άρθρο Ιο 

1. Συστήνουμε ίδιο Νομικό Πρόσωπο στο Δήμο Πύδνας, 
με την επωνυμία: «Κέντρο Ανοικτής Προστασίας Ηλικιω¬ 
μένων (ΚΑΠΗ) Δήμου Πύδνας». 

Άρθρο 2ο 

Σκοπός του συνιστώμενου νομικού προσώπου 

Σκοπόςτου συνιστώμενου Νομικού Προσώπου Δημοσί¬ 
ου Δικαίου θα είναι η εφαρμογή προγράμματος εξωϊδρυ- 
ματικής προστασίας υπερηλίκων και η παροχή κοινωνι¬ 
κής προστασίας των ηλικιωμένων ατόμων του Δήμου, 


ώστε αυτοί να παραμένουν ενεργά μέλη ενταγμένοι στην 
οικογένεια και τον Δήμο. 

Άρθρο 3ο 

Πόροι του συνιστώμενου νομικού προσώπου 

Πόροι του Κέντρου Ανοικτής Προστασίας Ηλικιωμένων 
του Δήμου θα είναι: 

α) Η ετήσια επιχορήγηση του Δήμου με ποσό 1.000.000 
δραχμών. 

β) Η επιχορήγηση και κάθε άλλη παροχή του Κράτους 
είτε προς τον Δήμο είτε προς το Νομικό Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοτήματα. 

δ) Έσοδα από την συμβολική χρηματική συμμετοχή των 
μελών που έχουν ανάγκη προστασίας. 

ε) Εισπράξεις από το αντίτυπο των παρεχομένων από το 
Νομικό Πρόσωπο πραγμάτων ή υπηρεσιών, 
στ) Πρόσοδοι από την δική του περιουσία και 
ζ) Κάθε άλλη νόμιμη πρόσοδος. 

Άρθρο 4ο 

Διοίκηση του συνιστώμενου νομικού προσώπου 

Το συνιστώμενο Νομικό Πρόσωπο θα διοικείται από εν- 
νιαμελές διοικητικό συμβούλιο το οποίο θα απαρτίζεται 
από: 

α) Τον εκάστοτε Δήμαρχο ή Αντιδήμαρχο που ορίζει ο 
Δήμαρχος ως Πρόεδρος. 

β) Τρεις (3) Δημοτικοί Σύμβουλοι που ορίζονται με από¬ 
φαση του Δημοτικού Συμβουλίου (κατά προτίμηση ένας 
από κάθε Δημοτικό Διαμέρισμα). 

γ) Τέσσερις (4) δημότες που προτείνει ο Δήμαρχος, 
ύστερα από αίτηση των ενδιαφερομένων και ορίζονται με 
απόφαση Δημοτικού Συμβουλίου (κατά προτίμηση ένας 
από κάθε Δημοτικό Διαμέρισμα) 
δ) Ένας (1) κοινωνικός λειτουργός, υπάλληλος του 
Υπουργείου Υγείας και Πρόνοιας που ορίζεται αρμοδίως. 

Από τα μέλη του διοικητικού συμβουλίου θα εκλέγεται 
στην αρχή κάθε δημοτικής περιόδου ο Αντιπρόεδρος και 
ο Γραμματέας αυτού. 

Νέα μέλη του Διοικητικού συμβουλίου θα ορίζονται μό¬ 
νον όταν λήξει η θητεία του προηγούμενου ή κενωθεί κά¬ 
ποια θέση για οποιοδήποτε λόγο. 

Μέχρι πληρώσεως οποιοσδήποτε κενωμένης θέσεως 
μέλους, το διοικητικό συμβούλιο λειτουργεί με την ελλει¬ 
πή σύνθεσή του, που δεν μπορεί να είναι κατώτερη από 
τον αριθμό που απαιτείται για απαρτία. 

Άρθρο 5ο 

Εκπροσώπηση του συνιστώμενου νομικού προσώπου 

Το Νομικό Πρόσωπο εκπροσωπείται ενώπιον των Δικα¬ 
στηρίων και κάθε αρχής από τον Πρόεδρο του Διοικητι¬ 
κού Συμβουλίου και στην περίπτωση που αυτός απουσιά¬ 
ζει ή κωλύεται από τον Αντιπρόεδρο. 

Άρθρο 6ο 

Διάλυση του συνιστώμενου νομικού προσώπου 

Το υπό σύσταση νομικό πρόσωπο καταργείται με πρά¬ 
ξη του Περιφερειακού Διευθυντή, ύστερα από απόφαση 
του Δημοτικού Συμβουλίου καιη περιουσία του περιέρχε¬ 
ται στο Δήμο Πύδνας. 

Από τις διατάξεις της απόφασης αυτής προκαλείται δα¬ 
πάνη ύψους : ενός εκατομμυρίου (1.000.000), δραχμών, 

σε βάρος του Κ. Α2/211.9βτου προϋπολογισμού του Δή¬ 
μου Πύδνας. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Κατερίνη, 12 Απριλίου 2000 

Με εντολή Γενικού Γραμματέα Περιφέρειας 
Ο Διευθυντής 

ΠΕΤΡΟΣ ΣΤΑΜΑΤΟΠΟΥΛΟΣ 

-♦- 

Αριθμ. 3762 (8) 

Τροποποίηση της συστατικής πράξης του Ν.Π. του Δή¬ 
μου Σπάρτης με την επωνυμία «Οργανισμός Νεολαίας 
& Άθλησης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΗΣΟΥ 

Έχοντας υπόψη: 

1. Τις διατάξεις των άρθ. 106 και 203 του Π.Δ. 410/95 
(ΔΚΚ) και τις όμοιες του άρθρ. 29 Ν. 2081/92. 

2) Την 15188/27.11.1991 απόφαση του Νομάρχη Λακω¬ 
νίας (ΦΕΚ1051/23.12.1991 /τ.Β'), με την οποία συστήθηκε 
στο Δήμο Σπάρτης ίδιο Νομικό Πρόσωπο με την επωνυμία 
«Οργανισμός Νεολαίας και Άθλησης». 

3) Την 3077/22.3.1994 απόφαση του Νομάρχη Λακω¬ 
νίας (ΦΕΚ 302/22.4.1994/τ.Β'), με την οποία τροποποιή¬ 
θηκε η συστατική πράξη του ανωτέρω Ν.Π. 

4) Τη 13/2000 απόφαση του Δ.Σ. Σπάρτης, που αφορά 
την τροποποίηση της συστατικής πράξης του ανωτέρω 
Ν.Π., αποφασίζουμε: 

Τροποποιούμετηνπαράγρ. 3ατης 15188/27.11.91 από¬ 
φασης του Νομάρχη Λακωνίας, όπως αυτή τροποποιήθη¬ 
κε με την 3077/22.3.1994 όμοια, ως εξής: 

Παράγρ. 3α: Η τακτική επιχορήγηση του Δήμου Σπάρ¬ 
της θα ανέρχεται στο ποσό των 35.000.000 δρχ. ετησίως. 

Ακροτελεύτιο άρθρο 

Από τις διατάξεις αυτής της απόφασης πρακαλείται δα¬ 
πάνη σε βάρος του προϋπολογισμού του Δήμου Σπάρτης 
ύψους 35.000.000 δρχ. για το τρέχον οικ. έτος και ποσό 
35.000.000 δρχ. για καθένα από τα επόμενα οικ. έτη. Για 
την ανωτέρω δαπάνη έχει γραφεί πίστωση στον Κ.Α. 
2119δ με τίτλο «Υποχρεωτική εισφορά υπέρ ΟΝΑ» προϋ¬ 
πολογισμού οικ. έτους 2000. 

Κατά τα λοιπά ισχύει η 15188/27.11.91 απόφαση του 
Νομάρχη Λακωνίας, όπως τροποποιήθηκε μεταγενέστε¬ 
ρα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 6 Απριλίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΠΑΝ. ΣΩΤΗΡΑΚΟΣ 

-♦- 

Αριθ. 1214 (9) 

Μεταβίβαση κατά κυριότητα στο Δήμο Αμφίπολης Ν. 

Σερρών Κοινοχρήστου εκτάσεως. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1) Τις διατάξεις των άρθρων 1 και 5 του Ν. 3200/55 «πε¬ 


ρί διοικητικής αποκεντρώσεως» όπως συμπληρώθηκαν 
με τις διατάξεις των άρθρων 1 και 4 του Ν .Δ. 532/70 «περί 
συμπληρώσεως των διατάξεων περί διοικητικής αποκε¬ 
ντρώσεως». 

2) Το Β.Δ. 709/70 «περί καθορισμού των διατηρουμένων 
υπέρ του Υπουργού και των Περιφερειακών αρχών δια- 
νομαρχιακού επιπέδου αρμοδιοτήτων επί θεμάτων του 
Υπουργείου Γεωργίας», όπως αυτό τροποποιήθηκε με το 
Π.Δ. 94/93. 

3) Το Β.Δ. 347/71 «περί των παρά ταις Περιφερειακές 
Υπηρεσίαις του Υπουργείου Εθνικής Οικονομίας επί θε¬ 
μάτων Γεωργίας Συμβουλίων». 

4) Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης, τροποποίηση διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις» (ΦΕΚ Α/90/94) όπως τροποποιήθηκαν και συμπλη¬ 
ρώθηκαν στη συνέχεια. 

5) Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης Σερρών (ΦΕΚ Β/367/4.5.1995). 

6) Τις διατάξεις του άρθρου 10 παράγρ. 8 του Ν. 
2503/97 (ΦΕΚΑ/107/97) περί μεταβίβασης αρμοδιοτήτων 
επί πράξεων προβλεπομένων από την εν γένει Αγροτική 
Νομοθεσία στα όργανατης Νομαρχιακής Αυτοδιοίκησης. 

7) Την υπ’ αριθ. 3398/22.7.97 απόφασή μας με την οποία 
παρέχεται στον προϊστάμενο του Τμήματος Εποικισμού - 
Αναδασμού, η εξουσία υπογραφής σε ορισμένα από τα 
αντικείμενά μας. 

8) Τα κτηματολογικά στοιχεία της Συμπληρωματικής 
Οριστικής διανομής έτους 1967 - 68, του αγροκτήματος 
Παλαιοκώμης, στα οποίατο αριθμ. 5100 τεμάχιο, έκτασης 
250. 288 μ.τ. φέρεται ως βοσκή ορεινή κοινό. 

9) Το αριθμ. 506/21.2.2000 έγγραφο του Δήμου Αμφί¬ 
πολης, με το οποίο ζητάει την μεταβίβαση κατά κυριότη¬ 
τα τμήμα έκτασης 20.000 μ.τ., από το ανωτέρω τεμάχιο, 
για την δημιουργία πάρκου. 

10) Τις διατάξεις του άρθρου 164 του Αγροτικού Κώδι¬ 
κα, αποφασίζουμε: 

Μεταβιβάζουμε κατά πλήρη νομή και κυριότητα στο Δή¬ 
μο Αμφίπολης, βοσκή ορεινή (κοινό) έκταση 20.000 μ.τ., 
από το αριθμ. 5100 τεμάχιο, της Συμπληρωματικής Ορι¬ 
στικής διανομής έτους 1967 - 68, του αγροκτήματος Πα¬ 
λαιοκώμης. 

Επί της μεταβιβαζομένης αυτής έκτασης ο Δήμος απο¬ 
κτά την νομή και κυριότητα χωρίς την καταβολή τιμήμα¬ 
τος ή κάποιας άλλης αποζημίωσης. 

Η απόφαση αυτή επέχει θέση οριστικού τίτλου κυριότη¬ 
τας και μεταγράφεται ατελώς στα οικεία βιβλία μεταγρα¬ 
φών του υποθηκοφυλακείου Ροδολίβους, με την φροντί¬ 
δα του Δημάρχου, μετά την δημοσίευσή της, στην Εφη¬ 
μερίδα της Κυβέρνησης. 

Από της μεταγραφής της απόφασης, η κυριότητα και η 
νομή μεταβιβάζεται στον προαναφερόμενο Δήμο χωρίς 
καμμία άλλη διατύπωση. 

Από τις διατάξεις αυτές δεν προκαλείται δαπάνη σε βά¬ 
ρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σέρρες, 13 Απριλίου 2000 

Με εντολή Νομάρχη 
Ο Προϊστάμενος 
ΔΗΜ. ΜΠΙΡΤΖΟΣ 

Απόφαση 2/1999 


( 10 ) 


Καθιέρωση ειδικής εισφοράς για την Περιφέρεια του Δι¬ 
κηγορικού Συλλόγου Ιωαννίνων. 


(Γενική Συνέλευση 7.5.1999). 

Η ΓΕΝΙΚΗ ΣΥΝΕΛΕΥΣΗ ΤΟΥ ΔΙΚΗΓΟΡΙΚΟΥ 
ΣΥΛΛΟΓΟΥ ΙΩΑΝΝΙΝΩΝ 

Σύμφωνα με το άρθρο 200 περ.γ’ του Κώδικα περί Δικη¬ 
γόρων ομόφωνα αποφασίζει: 

Καθιερώνει σύμφωνα με το άρθρο 200 περ.γ’ του Κώδι¬ 
κα περί Δικηγόρων από 1ης Ιουλίου 1999 ΕΙΔΙΚΗ ΕΙΣΦΟ¬ 
ΡΑ το κείμενο της οποίας έχει ως εξής: 

Άρθρο 1 

Για την ενίσχυση και εξασφάλιση των αναγκαίων πό¬ 
ρων του υπό σύσταση σωματείου με την επωνυμία «ΛΟ¬ 
ΓΑΡΙΑΣΜΟΣ ΕΝΙΣΧΥΣΗΣ ΚΑΙ ΑΛΛΗΛΟΒΟΗΘΕΙΑΣ ΔΙΚΗ¬ 
ΓΟΡΩΝ ΙΩΑΝΝΙΝΩΝ (Λ.Ε.Α.Δ.Ι.) «, η ίδρυση του οποίου 
αποφασίσθηκε με την υπ’αριθμό 2/1999 απόφαση της 
Γ ενικής Συνέλευσης του Δικηγορικού Συλλόγου Ιωαννί¬ 
νων κατ’ εφαρμογή του άρθρου 31 του Ν.2676/1998 
(ΦΕΚ 1/1999) ως καθολικού διαδόχου του καταργουμέ- 
νου με την ίδια διάταξη Ν.Π.Δ.Δ. με την επωνυμία « ΤΑ¬ 
ΜΕΙΟ ΠΡΟΝΟΙΑΣ ΔΙΚΗΓΟΡΩΝ ΙΩΑΝΝΙΝΩΝ», καθιερώ¬ 
νεται από 1ης Ιουλίου 1999 ειδική εισφορά σύμφωνα με 
το άρθρο 200 περ.γ’ του Κώδικα περί Δικηγόρων επί της 
αμοιβής του Δικηγόρου στις ακόλουθες δικαστικές και 
εξώδικες ενέργειες στην περιφέρεια του Πρωτοδικείου 
Ιωαννίνων ως εξής: 

1. Κατά την παράσταση Δικηγόρου στη συζήτηση αγω¬ 
γής, αίτησης, παρέμβασης, ανακοπής, τριτανακοπής, 
κλήσης, κατά την έκδοση διαταγής πληρωμής, προσφυ¬ 
γής, άσκησης ενδίκου μέσου, την παράσταση σε πράξεις 
της ανακριτικής διαδικασίας, την παράσταση Δικηγόρου 
σε οποιοδήποτε Δικαστήριο κάθε βαθμού και δικαιοδο¬ 
σίας της περιφέρειας του Πρωτοδικείου Ιωαννίνων, κα¬ 
θώς και στην παράσταση σε υπογραφή συμβολαίων, οι 
Δικηγόροι μέλη του Δικηγορικού Συλλόγου Ιωαννίνων 
υποχρεούνται να προκαταβάλλουν ειδική εισφορά ανερ- 
χόμενη στο ισόποσο της εισφοράς που καταβάλλεται για 
τις ίδιες πράξεις υπέρ του Ταμείου Νομικών. Η καταβολή 
της ειδικής εισφοράς στις περιπτώσεις αυτές αποδει- 
κνύεται με την επικόλληση ειδικού ενσήμουτου Λ.Ε.Α.Δ.Ι. 
επί των δικογράφων και λοιπών εγγράφων στα οποία 
προβλέπεται η επικόλληση παραστάσεως. 

2. Κατά την παράσταση Δικηγόρου στη συζήτηση αγω¬ 
γής, αίτησης, παρέμβασης, ανακοπής τριτανακοπής, 
κλήσης, κατά την έκδοση διαταγής πληρωμής, προσφυ¬ 
γής, άσκησης ενδίκου μέσου, την παράσταση σε πράξεις 
της ανακριτικής διαδικασίας, την παράσταση Δικηγόρου 
σε οποιοδήποτε Δικαστήριο κάθε βαθμού και δικαιοδο¬ 
σίας της περιφέρειας του Πρωτοδικείου Ιωαννίνων, οι Δι¬ 
κηγόροι μέλη του Δικηγορικού Συλλόγου Ιωαννίνων υπο- 
χρεούνται κατά την προείσπραξη της νόμιμης αμοιβής 
τους για τις προαναφερόμενες ενέργειες να προκατα¬ 
βάλλουν ειδική εισφορά ίση με ποσοστό πέντε επί τοις 
εκατό (5%) επίτης νόμιμης αμοιβήςτους. Η καταβολή της 
ειδικής εισφοράς στις περιπτώσεις αυτές αποδεικνύεται 
με ειδική σημείωση πάνω στο τετραπλότυπο είσπραξης 
δικηγορικής αμοιβής που εκδίδει ο Δικηγορικός Σύλλο¬ 
γος Ιωαννίνων. 


3. Κατά τη σύνταξη επιταγής κάτωθι αντιγράφου εξ 
απογράφου εκτελεστού απόφασης οποιουδήποτε Δικα¬ 
στηρίου ή συμβολαιογραφικού εγγράφου, το οποίο 
αποτελεί τίτλο εκτελεστό ή κατά τη σύνταξη παραγγε¬ 
λίας προς εκτέλεση οποιουδήποτε απογράφου εκτελε¬ 
στού ή τίτλου, οι Δικηγόροι μέλη του Δικηγορικού Συλ¬ 
λόγου Ιωαννίνων καταβάλλουν τέλος εκ δραχμών σαρά¬ 
ντα (40) υπέρ Λ.Ε.Α.Δ.Ι.. Η καταβολή της ειδικής 
εισφοράς στην περίπτωση αυτή αποδεικνύεται με την 
επικόλληση ειδικού ενσήμου του Λ.Ε.Α.Δ.Ι. επί των σχε¬ 
τικών εγγράφων. 

4. Κάθε Δικηγόρος μέλος του Δικηγορικού Συλλόγου 
Ιωαννίνων εισφέρει υπέρ Λ.Ε.Α.Δ.Ι. μηνιαίωςτο ποσό των 
2.000 δραχμών. Τα ποσά των εισφορών αυτών με μέριμνα 
του Δικηγορικού Συλλόγου Ιωαννίνων θα παρακρατού- 
νται από το μέρισμα (Διανεμητικό Λογαριασμό) κάθε Δι¬ 
κηγόρου σε 2 ισόποσες δόσεις τον Ιούλιο και Δεκέμβριο 
κάθε έτους. 

Άρθρο 2 

Η καταβολή της ειδικής εισφοράς είναι απαραίτητη για 
τη διενέργεια καθεμιάς δικαστικής ή εξώδικης ενέργειας. 
Η μη καταβολή της συνιστά πειθαρχικό παράπτωμα για το 
Δικηγόρο. 

Άρθρο 3 

Το προϊόν της κατά τα ανωτέρω ειδικής εισφοράς απο¬ 
δίδεται κάθε μήνα από το Δικηγορικό Σύλλογο Ιωαννίνων 
στο ως άνω Σωματείο με την επωνυμία «ΛΟΓΑΡΙΑΣΜΟΣ 
ΕΝΙΣΧΥΣΗΣ ΚΑΙ ΑΛΛΗΛΟΒΟΗΘΕΙΑΣ ΔΙΚΗΓΟΡΩΝ ΙΩΑΝ- 
ΝΙΝΩΝ (Λ.Ε.Α.Δ.Ι.)», εκτός από τις μηνιαίες εισφορές, οι 
οποίες θα καταβάλλονται την 31η Ιουλίου και 31η Δεκεμ¬ 
βρίου κάθε έτους. 

Άρθρο 4 

Από την υποχρέωση καταβολής της προαναφερόμενης 
ειδικής εισφοράς απαλλάσσεται ο Δικηγόρος μέλος του 
Δικηγορικού Συλλόγου Ιωαννίνων όταν παρέχει τις υπη¬ 
ρεσίες του προς Δικηγόρο ή προς σύζυγο ή προς συγγε¬ 
νή εξ αίματος ή εξ αγχιστείας μέχρι και του δευτέρου βαθ¬ 
μού. 

Άρθρο 5 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 25 Απριλίου 2000 
Ο Πρόεδρος 
ΗΛΙΑΣ Κ. ΠΟΛΥΜΕΡΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(11) 

Στην 2/13478/0022/21.2.2000 κοινή υπουργική απόφα¬ 
ση που δημοσιεύτηκε στο ΦΕΚ 407Β/29.3.2000 στη σελί¬ 
δα 4656 στη στήλη 2 και στους στίχους 12 και 22 γίνεται η 
εξής διόρθωση σφάλματος: 

ΑΠΟ ΤΟ ΕΣΦΑΛΜΕΝΟ: «Με σχέση εργασίας Ιδιωτικού 
Δικαίου αορίστου χρόνου». 

ΣΤΟ ΟΡΘΟ: «Με σχέση εργασίας Ιδιωτικού Δικαίου». 

(Από το Υπουργείο Οικονομικών) 

Στην 2/25624/0022/5.4.2000 κοινή Υπουργική απόφαση 
που δημοσιεύθηκε στο ΦΕΚ 502/Β/6.4.2000 διορθώνο¬ 
νται τα εξής: 

α)Να αντικατασταθεί το θέμα της απόφασης αυτής, 
ολόκληρο με το ορθό: 

«Καθορισμός αριθμού συνεδριάσεων και αποζημίωσης 
των μελών, των εισηγητών και των γραμματέων των Ειδι¬ 
κών Επιτροπών Ελέγχου Εφαρμογής Νομοθεσίας του 


Υπουργείου Εσωτερικών, Δημ. Διοίκησης καυ Αποκέ¬ 
ντρωσης». 

β) Να αντικατασταθεί η παρ. 2 του διατακτικού μέρους 
της απόφασης αυτής, ολόκληρη με την ορθή: 

«Στον πρόεδρο, τα μέλη, τους εισηγητές και το γραμ¬ 
ματέα της κάθε μίας από τις ανωτέρω Επιτροπές κατα¬ 
βάλλεται αποζημίωση κατά τα οριζόμενα στο άρθρο 19 
παρ. 2 του Ν. 2470/97 ήτοι 9.350 δρχ. (εννέα χιλιάδες 
τριακόσιες πενήντα δραχμές) κατά συνεδρίαση». 

(Από το Γενικό Λογιστήριο του Κράτους) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




